Loma Alta ye una loma con un vértiz cheodesico que se troba en bel meyo d'una paramera homonima relacionada con la paramera de Villar d'el Cobo. La suya altaria ye de 1.646 m y no destaca guaire con respecto a l'altaria meya d'ixa paramera. Los materials que afloran son principalment calsineras de lo Churasico inferior (Liasico).

En la paramera de Loma Alta bi ha un campo de dolinas de tipo "dolina en bacía". Belunas d'estas dolinas tienen lo fondón pleno d'archila de descalcificación y ye cautivau. Entre la Sierra d'el Tremedal y los Monts Universals ye an que ye mas desarrollada la formación de dolinas, que pueden achuntar-sen y esdevenir uvalas.

Las sabinas chaparras (Juniperus sabina) y los chinebros (Juniperus communis) fan part de la vechetación natural de la paramera.
Loma Alta